# data[].attributes.attachment_link.title
3 δεκεμβριου

# data[].attributes.headline
Εθνική Συνομοσπονδία Ατόμων με Αναπηρία 

# data[].attributes.subject
Εθνική Συνομοσπονδία Ατόμων με Αναπηρία 

# data[].attributes.attachment_link.readable_text
Η Διεθνής Σύμβαση των Ηνωμένων Εθνών για τα Δικαιώματα των Ατόμων με Αναπηρία του Ο.Η.Ε. αποτελεί το πρώτο νομικά δεσμευτικό διεθνές μέσο για τα ανθρώπινα δικαιώματα.

Η αναγκαιότητα για μία παγκόσμια σύμβαση σχετικά με την αναπηρία ήταν πλέον μεγάλη δεδομένου ότι υπήρχαν σοβαρές ελλείψεις και μεγάλες διαφοροποιήσεις στο θεσμικό πλαίσιο των κρατών, όσον αφορά τα ανθρώπινα δικαιώματα και την προστασία από τις διακρίσεις.

Η διαπραγμάτευση της Σύμβασης έγινε κατά τη διάρκεια οκτώ συνεδριάσεων της ad hoc επιτροπής της Γενικής Συνέλευσης, από το 2002 έως το 2006. Πρόκειται για τη χρονικά πιο σύντομη διαπραγμάτευση συνθήκης που αφορά τα ανθρώπινα δικαιώματα.

Ως στόχος της Σύμβασης τίθεται η διασφάλιση ότι τα άτομα με αναπηρία μπορούν να απολαύουν των δικαιωμάτων τους σε ισότιμη βάση με τους άλλους πολίτες. Η Σύμβαση καθορίζει ελάχιστα πρότυπα για την προστασία και την κατοχύρωση ενός πλήρους φάσματος αστικών, πολιτικών, κοινωνικών και οικονομικών δικαιωμάτων για τα άτομα με αναπηρία.

Η Σύμβαση είναι διαθέσιμη σε διάφορες γλώσσες στην ιστοσελίδα του ΟΗΕ.

Ψήφιση, κύρωση της Σύμβασης

Η Σύμβαση για τα Δικαιώματα των Ατόμων με Αναπηρία, καθώς και το Προαιρετικό Πρωτόκολλο που τη συνοδεύει, ψηφίστηκαν από την Ολομέλεια της Γενικής Συνέλευσης των Ηνωμένων Εθνών στις 13 Δεκεμβρίου του 2006 και τέθηκαν σε ισχύ στις 3 Μαΐου του 2008.

Η Σύμβαση για τα Δικαιώματα των Ατόμων με Αναπηρία είναι η πρώτη σύμβαση ανθρωπίνων δικαιωμάτων η οποία είναι ανοικτή για υπογραφή από οργανισμούς περιφερειακής ολοκλήρωσης (βλ. Άρθρο 44). Η Ευρωπαϊκή Ένωση κύρωσε τη Σύμβαση στις 23 Δεκεμβρίου 2010, ενώ τον Ιανουάριο του 2011 η διαδικασία ολοκληρώθηκε και τυπικά.

Στις 10 Απριλίου 2012, η Συνεδρίαση της Ολομέλειας της Βουλής ψήφισε το παρακάτω νομοσχέδιο, κυρώνοντας τη Σύμβαση για τα δικαιώματα των ατόμων με αναπηρία και το Προαιρετικό Πρωτόκολλο της Σύμβασης.

Δείτε εδώ (στα Αγγλικά) ποιά κράτη έχουν κυρώσει τη Σύμβαση και ποιά κράτη έχουν υπογράψει το Προειρετικό Πρωτόκολλο.

Κατευθυντήριες αρχές της Σύμβασης

Η Σύμβαση, ως σύνολο, αλλά και το περιεχόμενο των επιμέρους άρθρων της, διέπονται από οκτώ κατευθυντήριες αρχές:

1. Ο σεβασμός της έμφυτης αξιοπρέπειας, της αυτονομίας, που περιλαμβάνει την ελευθερία να κάνει τις δικές του επιλογές, και την ανεξαρτησία των προσώπων.

2. Απαγόρευση των διακρίσεων.

3. Η πλήρης και αποτελεσματική συμμετοχή και ένταξη στην κοινωνία.

4. Ο σεβασμός της διαφορετικότητας και η αποδοχή των ατόμων με αναπηρία ως μέρος της ανθρώπινης ποικιλομορφίας και της ανθρωπότητας.

5. Ισότητα των ευκαιριών.

6. Προσβασιμότητα.

7. Ισότητα μεταξύ ανδρών και γυναικών.

8. Ο σεβασμός των αναπτυσσόμενων ικανοτήτων των παιδιών με αναπηρία και ο σεβασμός για το δικαίωμα των παιδιών με αναπηρία να διατηρούν την ταυτότητά τους.

Θεσμική αποτύπωση του κοινωνικού μοντέλου για την αναπηρία

Σε σχέση με παλαιότερα κείμενα του Οργανισμού Ηνωμένων Εθνών, η Σύμβαση χαρακτηρίζεται από πολλές ρηξικέλευθες και καινοτόμες προτάσεις. Ωστόσο, τρία καινούργια στοιχεία έχουν καθοριστική σημασία:

Αποτελεί δεσμευτικό κείμενο για τις χώρες που υπογράφουν και κυρώνουν τη Σύμβαση.

Εισάγει την κοινωνική προσέγγιση για την αναπηρία, έναντι της ξεπερασμένης ιατρικής προσέγγισης.

Εισάγει την δικαιωματική προσέγγιση για την αναπηρία, σε αντιδιαστολή με ευκαιριακού και φιλανθρωπικού τύπου προσεγγίσεις.

Το Άρθρο 1 της Σύμβασης, εισάγοντας την οπτική της αλληλεπίδρασης ανάμεσα στα άτομα με αναπηρία και τα εμπόδια του περιβάλλοντος, συνιστά μια ολιστική προσέγγιση για τον ορισμό της αναπηρίας. απομακρύνεται από το ιστορικά κυρίαρχο ιατρικό μοντέλο, εισάγοντας συγχρόνως την κοινωνική διάσταση για την προσέγγιση της αναπηρίας.

Στο Άρθρο 1 ορίζεται ότι:
"Στα άτομα με αναπηρία συμπεριλαμβάνονται άτομα με μακροχρόνιες σωματικές, νοητικές, πνευματικές ή αισθητηριακές βλάβες, οι οποίες σε αλληλεπίδραση με διάφορα εμπόδια δύνανται να παρεμποδίσουν την πλήρη και αποτελεσματική συμμετοχή τους στην κοινωνία σε ίση βάση με τους άλλους." H προσβασιμότητα στη Σύμβαση των Ηνωμένων Εθνών
Όπως και οι Πρότυποι Κανόνες, έτσι και η Σύμβαση, αφιερώνει ειδικό άρθρο για την προσβασιμότητα. Η Σύμβαση αναδεικνύει την προσβασιμότητα ως μία από τις οκτώ γενικές αρχές (Άρθρο 3, παράγραφος στ') που περιλαμβάνονται στη Σύμβαση και αφιερώνει ξεχωριστό άρθρο (Άρθρο 9). Επιπλέον, κάνει άμεσες ή/και έμμεσες αναφορές στην προσβασιμότητα και σε σειρά άλλων άρθρων (π.χ. Άρθρο 4, 5, 10, 14, 19, 20, 21, 24, 25, 27, 29, 30) αναδεικνύοντας τον οριζόντιο χαρακτήρα της προσβασιμότητας. Ως έμμεσες αναφορές στην προσβασιμότητα χαρακτηρίζονται εκείνες οι απαιτήσεις η πραγμάτωση των οποίων προϋποθέτει την προσβασιμότητα. Συνεπώς, παρά τη μη ρητή αναφορά στην έννοια της προσβασιμότητας, η σημασία της έμμεσης αναφοράς, ουδόλως στερεί της άμεσης και ρητής αναφοράς.

(Πηγή: Νικολαΐδης, Μιζαμτσή & Μουρούζης, 2012)

Διαθέσιμες εναλλακτικές μορφές:

Λοιπά σχετικά αρχεία:

# data[].attributes.attachment_link.title
ΕΣΑμεΑ | Ε.Σ.Α.μεΑ. - H Σύμβαση του ΟΗΕ για τα Δικαιώματα των Ατόμων με Αναπηρία

# data[].attributes.attachment_link.description
Η Διεθνής Σύμβαση των Ηνωμένων Εθνών για τα Δικαιώματα των Ατόμων με Αναπηρία του Ο.Η.Ε. αποτελεί το πρώτο νομικά δεσμευτικό διεθνές μέσο για τα ανθρώπινα δικαιώματα. Η αναγκαιότητα για μία παγκόσμια σύμβαση σχετικά με την αναπηρία ήταν πλέον μεγάλη δεδομένου ότι υπήρχαν σοβαρές ελλείψεις και μεγάλες διαφοροποιήσεις στο θεσμικό πλαίσιο των κρατών, όσον αφορά τα ανθρώπινα δικαιώματα και την προστασία από τις διακρίσεις.

# data[].attributes.headline
Αγορά εργασίας  

# data[].attributes.subject
Αγορά εργασίας  

# data[].attributes.attachment_link.readable_text
Στην Ελλάδα του 2017, υπάρχουν ακόμη κάποια πράγματα που δεν είναι αυτονόητα: η προσβασιμότητα και η ένταξη των ατόμων με αναπηρία στην αγορά εργασίας είναι ένα από αυτά. Άνθρωποι που παρά το πλούσιο βιογραφικό τους θεωρούν ότι δεν μπορούν να βρουν εταιρείες που να είναι προσβάσιμες και να τους δίνουν ευκαιρίες επαγγελματικής ανέλιξης.

Στο πλαίσιο αυτό, το Σάββατο 29 Απριλίου, στην Τεχνόπολη Δήμου Αθηναίων, πραγματοποιήθηκε από τον μη κερδοσκοπικό οργανισμό ethelon, η Ημέρα Καριέρας για Άτομα με Αναπηρία Career Fair.4all. Η διοργάνωση έγινε από τον Μη Κερδοσκοπικό Οργανισμό ethelon με την υποστήριξη του kariera.gr και του Κοινωφελούς Ιδρύματος Ιωάννη Σ. Λάτση μέσω του προγράμματος "Σημεία Στήριξης".

Δεκαεννέα εταιρείες πραγματοποίησαν περισσότερες από 1.000 συνεντεύξεις με περίπου 250 άτομα με αναπηρία ενώ πάνω από 350 άτομα παρευρέθηκαν συνολικά στην Ημέρα Καριέρας για Άτομα με Αναπηρία, στον Διαγωνισμό Επιχειρηματικότητας, Hack.4all, καθώς και στις ομιλίες που πραγματοποιήθηκαν.
Διαβάστε ακόμα: Κέλλυ Λουφάκη: Μερικές φορές νιώθω πως η αναπηρία ήταν ευλογία στη ζωή μου

Το Σάββατο, ήδη από την έναρξη της εκδήλωσης η προσέλευση των συμμετεχόντων ήταν εντυπωσιακή. Στην αίθουσα της Τεχνόπολης όπου βρίσκονταν οι εταιρείες, σε κάθε περίπτερο σχηματίστηκαν ουρές από υποψήφιους εργαζόμενους. Ο κάθε συμμετέχων έλαβε την τσάντα του Career Fair.4all η οποία περιείχε χάρτη σε γραφή Braille και μεγαλογραφή, πληροφορίες για τις εταιρείες και τους φορείς που παρευρίσκονταν στο χώρο και δώρα για τους συμμετέχοντες. Παράλληλα, η διοργάνωση είχε φροντίσει για την δωρεάν παροχή υπηρεσιών διερμηνείας και εκπαιδευμένους συνοδούς ατόμων με προβλήματα όρασης για όσους το επιθυμούσαν.

Για την καλύτερη προετοιμασία και των δύο μερών, την εβδομάδα που προηγήθηκε του Career Fair.4all διοργανώθηκαν 3 ειδικά εκπαιδευτικά σεμινάρια σχετικά με τη σύνταξη βιογραφικού και τη συνέντευξη, από την ομάδα του kariera.gr και τα θέματα ένταξης ατόμων με αναπηρία στην κουλτούρα και τις διαδικασίες μιας εταιρίας, από το Βρετανικό Συμβούλιο της Ελλάδος, σε συνεργασία με εξωτερικούς ομιλητές, ειδικούς στο τομέα αυτό. Φέτος, ιδιαίτερη σημασία δόθηκε και στο νομικό κομμάτι, ώστε όλες οι πλευρές να έχουν την απαραίτητη υποστήριξη στον τομέα αυτό, μέσω συμβουλευτικής.

Μέσα από την Ημέρα Καριέρας για Άτομα με Αναπηρία, 25 από τους κορυφαίους υποψήφιους που επιλέχθηκαν από τις εταιρίες, θα συνεχίσουν σε ένα ειδικό σχεδιασμένο πρόγραμμα mentoring, σε συνεργασία με τον Μη Κερδοσκοπικό Οργανισμό Job Pairs με στόχο την καλύτερη δυνατή απορρόφηση τους στην αγορά εργασίας εντός των επόμενων έξι μηνών.

Οι εταιρείες που συμμετείχαν στο Career Fair.4all είναι από τις μεγαλύτερες στον τομέα τους, όπως οι kariera.gr, Παπαστράτος, SΤΟΙΧΙΜΑΝ, Robert Bosch, Miscosoft Hellas, Intrasoft, Printec, Εθνική Τράπεζα Ελλάδος κ.ά.

Παράλληλα με τις εταιρείες στο Career Fair.4all συμμετείχαν και 15 φορείς της Κοινωνίας των Πολιτών, ενημερώνοντας τους παρευρισκόμενους για τα προγράμματα και τις υπηρεσίες που προσφέρουν στα άτομα με αναπηρία.

Επίσης, στις ομιλίες με θέμα "Διαφορετικότητα ή Μοναδικότητα" εννιά άνθρωποι γεμάτοι έμπνευση και πάθος για ζωή αναφέρθηκαν σε συνεργασίες και project σχετικά με θέματα εκπαίδευσης και ενδυνάμωσης ατόμων με αναπηρία αλλά και στο πως οι ίδιοι χρησιμοποίησαν τα δικά τους χαρακτηριστικά προκειμένου να ξεχωρίσουν και να κάνουν τα όνειρά τους πραγματικότητα.

Τέλος, στον Διαγωνισμό Επιχειρηματικότητας Hack.4all αναπτύχθηκαν, με τη βοήθεια 8 μεντόρων, ιδέες και λύσεις που κάνουν την καθημερινότητα των ατόμων με αναπηρία καλύτερη. Η νικήτρια ομάδα παρουσίασε ένα mobile application για τον προσανατολισμό, μέσω GPS, ατόμων με απώλεια όρασης σε οποιοδήποτε χώρο.

Την εκδήλωση τίμησαν με την παρουσία προσωπικότητες του καλλιτεχνικού κι αθλητικού χώρου που συμμετείχαν στην καμπάνια #IAmHere, υποστηρίζοντας έτσι τη δράση της ethelon.

Όπως δήλωσε και ο Κωσταπάνος Μηλιαρέσης, ένας από τους συνιδρυτές της ethelon και υπεύθυνος της διοργάνωσης: "Η 2η Ημέρα Καριέρας για Άτομα με Αναπηρία δεν ολοκληρώνεται εδώ, αλλά για εμάς μόλις ξεκινάει! Σκοπός μας ήταν να γίνει το κατάλληλο βήμα ώστε να έρθουν σε επαφή οι δύο πλευρές και λάβουν τα κατάλληλα ερεθίσματα, καθώς όπως έχουμε διαπιστώσει και μέσω του εθελοντισμού, είναι άνθρωποι με ικανότητες που δεν έχουν να ζηλέψουν τίποτα, ενώ υπάρχουν και πολλές εταιρίες με την σωστή αντίληψη για να τους αξιοποιήσουν".

# data[].attributes.attachment_link.title
Το πρώτο βήμα για την ένταξη Ατόμων με Αναπηρία στην αγορά εργασίας |thetoc.gr

# data[].attributes.attachment_link.description
Στην Ελλάδα του 2017, υπάρχουν ακόμη κάποια πράγματα που δεν είναι αυτονόητα: η προσβασιμότητα και η ένταξη των ατόμων με αναπηρία στην αγορά εργασίας είναι ένα από αυτά. Άνθρωποι που παρά το πλούσιο βιογραφικό τους θεωρούν ότι δεν μπορούν να βρουν εταιρείες που να είναι προσβάσιμες και να τους δίνουν ευκαιρίες επαγγελματικής ανέλιξης.

# data[].attributes.headline
Εργασία, επιχειρηματικότητα και δικαιώματα των ΑμεΑ

# data[].attributes.subject
Εργασία, επιχειρηματικότητα και δικαιώματα των ΑμεΑ

# data[].attributes.attachment_link.readable_text
Πόσο κατανοούμε, μια κατηγορία αδύναμων συμπολιτών μας, όταν με ευκολία ελισσόμαστε στην πολυκοσμία και έχουμε φυσιολογική πρόσβαση στις δημόσιες υπηρεσίες, στην εργασία, στο σπίτι, στο δρόμο, το πεζοδρόμιο, στα μέσα μαζικής μεταφοράς, στις σκάλες, στα νοσηλευτικά ιδρύματα, στην πολυκατοικία κλπ;

Μιλάμε για τα άτομα με ειδικές ανάγκες που εκτός των ιδίων και μιας ομάδας ανθρώπων που σχετίζονται μαζί τους, μόνο μια γενική συμπάθεια έχουμε αλλά είναι μάλλον δύσκολο να νοιώσουμε αυτό που ζουν. Αυτό, εκ των πραγμάτων παράγει τον έμμεσο αποκλεισμό από την ισότητα στην κοινωνική και οικονομική ζωή, έστω και αν υποκριτικά κάνουμε ότι δεν το επιδιώκουμε. Εδώ θα λέγαμε ότι ταιριάζει μια ρουμανική παροιμία που λέει ότι "ο μόνος πόνος που υποφέρεται, είναι ο πόνος του αλλουνού"! Στη βάση αυτής της αντίληψης αποφεύγουμε να νοιώσουμε το πρόβλημα.

Παρόμοια προβλήματα αποκλεισμού από την ίση άσκηση δικαιωμάτων ανέλαβε η Πολιτεία από αρκετά χρόνια (αρχής γενομένης από αναπήρους πολέμου) να επιλύσει, με διάφορες νομοθετικές ρυθμίσεις και παροχές, ώστε να απαλείφονται οι διαφορές.

Ωστόσο, όλοι γνωρίζουν ότι οι αποσπασματικές παρεμβάσεις και ρυθμίσεις, όταν δεν συνδέονται με τη γενική κοινωνική και οικονομική πολιτική, καθώς και με την Παιδεία που παράγεται στην εκπαίδευση και στην κοινωνία, καταλήγουν στο τέλος ή γράμμα κενό ή κάποιο οικονομικό επίδομα ως μέσο αποσιώπησης ενός μεγάλου κοινωνικού προβλήματος.

Στην χώρα μας έχουν γίνει πολλές νομοθετικές ρυθμίσεις για διάφορες ομάδες ΑμεΑ, ενώ τις τελευταίες δεκαετίες γίνονται προσπάθειες ενσωμάτωσης θετικών συμπεριφορών προς τους ανθρώπους αυτούς, παράλληλα με ειδικές νομοθετικές ρυθμίσεις και προγράμματα ενίσχυσης της διακριτής αντιμετώπισης, ώστε να απαλείφεται το έλλειμμα ίσων όρων μεταξύ πολιτών.

Αυτό το "έλλειμμα ίσων όρων" μεταξύ μεσων πολιτών και ΑμεΑ, ήταν πάντα παρόν στις κοινωνικές, εργασιακές, επιχειρηματικές και ατομικές λειτουργίες και αυτό ακριβώς ήταν που παρήγαγε και κάθε είδους διάκριση, ηθελημένη ή αθέλητη, έναντι των δευτέρων. Για να παρουσιαστεί ένα ΑμεΑ στην εργασία, στην επιχειρηματικότητα, στην τέχνη, στο δρόμο, στις αγορές, στην άσκηση δικαιωμάτων γενικά, με ίσους όρους με τους άλλους πολίτες, η Πολιτεία θα έπρεπε εκ των προτέρων να έχει, με τις παρεμβάσεις της, εξαλείψει αυτό το έλλειμμα ίσων όρων.

Δυστυχώς δεν γίνεται αυτό και συνεχώς τρέχει πίσω από τα προβλήματα, ενώ ορισμένα από αυτά δεν θα τα έλυνε ποτέ, αν οι ίδιοι οι άνθρωποι με τις οργανώσεις τους δεν τα έλυναν με δυναμικές κινητοποιήσεις.

Φυσικά δεν γνωρίζουμε οι περισσότεροι, τι σοβαρές απώλειες έχουμε ως κοινωνία όταν ένα μεγάλο τμήμα των πολιτών μας που είναι ΑμεΑ με διάφορες αναπηρίες, βγαίνει έξω από τους ίσους όρους πρόσβασης στην εργασία, στην επιχειρηματικότητα και στην άσκηση δικαιωμάτων. Τεράστια η απώλεια και για να το κατανοήσουμε ας φανταστούμε τη ζωή μας χωρίς την εργασία των γυναικών στο σπίτι και στην παραγωγή, που και με αυτές υπάρχει θέμα ελλείμματος ισότητας, δικαιωμάτων στην εργασία και την κοινωνία. Πως θα λειτουργούσε η κοινωνία;

Ορισμένα από αυτά τα σοβαρά προβλήματα γίνεται προσπάθεια να λυθούν με το πρόγραμμα "Συμβουλευτικές Υπηρεσίες Υποστήριξης για την εξειδίκευση της αναπηρίας και της προσβασιμότητας" στα πλαίσια του ΕΣΠΑ. (Επιχειρησιακό Πρόγραμμα "Τεχνική Υποστήριξη Εφαρμογής" ΕΣΠΑ 2007 - 2013 - Άξονας Προτεραιότητας 1: "Υποστήριξη επιτελικών δομών, λειτουργιών και δικαιούχων φορέων")

Το πρόγραμμα αυτό παρέχει εξειδικευμένη συμβουλευτική υποστήριξη στους επιτελικούς φορείς και τις δομές διαχείρισης του συστήματος διοίκησης του νέου ΕΣΠΑ 2014 - 2020 κατά τις διαδικασίες εξειδίκευσης του Επιχειρησιακού Σχεδιασμού σε κεντρικό και περιφερειακό επίπεδο προκειμένου να ενισχύσει τη διοικητική ικανότητά τους ως προς την ικανοποίηση των απαιτήσεων των Κανονισμών των Ευρωπαϊκών Διαρθρωτικών και Επενδυτικών Ταμείων (ΕΔΕΤ) για την περίοδο 2014-2020 σχετικά με τα άτομα με αναπηρία.

Αντικείμενο του προγράμματος είναι η παροχή συμβουλευτικών υπηρεσιών υποστήριξης των στελεχών των προαναφερθέντων φορέων και δομών στη φάση εξειδίκευσης των Επιχειρησιακών Προγραμμάτων (ΕΠ) 2014-2020 για την εξειδίκευση των αρχών της μη διάκρισης λόγω αναπηρίας και της προσβασιμότητας στα άτομα με αναπηρία, ο σχεδιασμός και η ένταξη δράσεων στοχευμένων προς των ατόμων με αναπηρία, σε όλους τους Άξονες Προτεραιότητας και τις Επενδυτικές Προτεραιότητες και η διερεύνηση και αξιοποίηση των νέων χρηματοδοτικών εργαλείων και ολοκληρωμένων παρεμβάσεων που προβλέπονται από τις παρεμβάσεις των ΕΔΕΤ προς όφελος των ΑμεΑ.

Η κάμερα του Επαγγελματικού Επιμελητηρίου Αθήνας, βρέθηκε στην συνάντηση τεχνικής υποστήριξης των φορέων υλοποίησης, στις 30 Νοεμβρίου 2015, η οποία πραγματοποιήθηκε στο ξενοδοχείο ΤΙΤΑΝΙΑ. Σημειώνουμε εδώ ότι το Επαγγελματικό Επιμελητήριο ουδέποτε επέτρεψε στους χώρους του ή στην πρόσβαση στην επιχειρηματικότητα διάκριση σε βάρος ΑμεΑ.

Η Συνάντηση στόχευε στην ενίσχυση της ικανότητας των στελεχών των Ομάδων Σχεδιασμού και των Διαχειριστικών Αρχών για ένταξη στα Ε.Π. στοχευόμενων δράσεων προς όφελος των ατόμων με αναπηρία με σκοπό την άρση της διάκρισης σε βάρος τους (απλής ή/και πολλαπλής), τη βελτίωση της προσβασιμότητας υποδομών/υπηρεσιών (φυσικών και ηλεκτρονικών) σε αυτά, την προώθηση της κοινωνικής ένταξής τους, τη διευκόλυνση της μετάβασής τους από την ιδρυματική φροντίδα στην ανεξάρτητη διαβίωση στην κοινότητα, ιδίως δε για εκείνα με βαριές και πολλαπλές αναπηρίες.

Βασικός συντελεστής του προγράμματος είναι η Εθνική Συνομοσπονδία Ατόμων με Ειδικές Ανάγκες (Ε.Σ.Α.μεΑ).

Έχει αξία να παρακολουθήσουμε ορισμένα αποσπάσματα των ομιλιών από αυτή τη συνάντηση όπως τα κατέγραψε η βιντεοκάμερα του eea.gr. ίσως έτσι κατανοήσουμε το μέγεθος του προβλήματος και το μέγεθος της προσπάθειας που πρέπει να καταβληθεί.

Ι. ΒΑΡΔΑΚΑΣΤΑΝΗΣ ΠΡΟΕΔΡΟΣ Ε.Σ. ΑΜΕΑ (Α ΜΕΡΟΣ)

Ι. ΒΑΡΔΑΚΑΣΤΑΝΗΣ ΠΡΟΕΔΡΟΣ Ε.Σ.ΑΜΕΑ (Β ΜΕΡΟΣ)

ΑΝ. ΖΑΡΚΟΠΟΥΛΟΥ- ΕΥΣΣΑ -ΠΡΟΓΡΑΜΜΑ ΔΡΑΣΕΩΝ ΓΙΑ ΑΜΕΑ

ΕΥΗ ΚΥΡΙΑΚΙΔΟΥ -ΕΥΘΥ- ΠΡΟΔΙΑΓΡΑΦΕΣ ΠΡΟΓΡΑΜΜΑΤΩΝ ΑΜΕΑ

Ε. ΡΙΓΓΑ. ΤΟ ΠΡΟΓΡΑΜΜΑ ΓΙΑ ΤΑ ΑΜΕΑ

Μ. ΧΡΙΣΤΟΦΗ. ΤΑ ΑΜΕΑ ΣΤΗΝ ΕΕ ΚΑΙ ΤΑ ΠΡΟΓΡΑΜΜΑΤΑ

***********

Έρχεται η τροπολογία για την παράταση του Εξωδικαστικού

Ο Γιάννης Δραγασάκης, μιλώντας στη Βουλή, διευκρίνισε ότι μέχρι το τέλος του χρόνου ψηφίζεται από τη Βουλή η τροπολογία για

Έρχεται νέα ρύθμιση οφειλών για μικρομεσαίους

Θα αφορά οφειλέτες που δεν μπορούν να υπαχθούν στον εξωδικαστικό μηχανισμό και δεν είναι ενταγμένοι σε κάποια τρέχουσα ρύθμιση. Όπως

Κλάδοι υπηρεσιών με αυξημένο και με μειωμένο τζίρο

Ανοδικά κινήθηκε το γ' τρίμηνο του 2018 ο τζίρος στη συντριπτική πλειονότητα των επιχειρήσεων που δραστηριοποιούνται στον τομέα των υπηρεσιών,

# data[].attributes.attachment_link.title
Εργασία, επιχειρηματικότητα και δικαιώματα των ΑμεΑ- βίντεο - EEA

# data[].attributes.attachment_link.description
Ο Γιάννης Δραγασάκης, μιλώντας στη Βουλή, διευκρίνισε ότι μέχρι το τέλος του χρόνου ψηφίζεται από τη Βουλή η τροπολογία για Θα αφορά οφειλέτες που δεν μπορούν να υπαχθούν στον εξωδικαστικό μηχανισμό και δεν είναι ενταγμένοι σε κάποια τρέχουσα ρύθμιση.

# data[].attributes.headline
ΑμεΑ και ισότητα 

# data[].attributes.subject
ΑμεΑ και ισότητα 

# data[].attributes.attachment_link.keywords[]
επικαιροτητα

# data[].attributes.attachment_link.keywords[]
στερεα ελλαδα

# data[].attributes.attachment_link.keywords[]
τελευταιεσ ειδησεισ

# data[].attributes.attachment_link.keywords[]
χιονοδρομικο

# data[].attributes.attachment_link.title
Τα άτομα με αναπηρία αποζητούν ισότητα. Άρθρο της Ρούλης Αλεξίου (Κοινωνική Λειτουργός) για την παγκόσμια ημέρα ΑμεΑ

# data[].attributes.attachment_link.description
Ευρυτανικά Νέα. Η ανεξάρτητη εβδομαδιαία εφημερίδα της Ευρυτανίας

# data[].attributes.headline
ΑμεΑ: άτομα με αναπηρία  

# data[].attributes.subject
ΑμεΑ: άτομα με αναπηρία  

# data[].attributes.attachment_link.title
Το-Νέο-Κανονιστικό-Πλαίσιο-

# data[].attributes.headline
Δικαιώματα κλειδιά των ΑμεΑ 

# data[].attributes.subject
Δικαιώματα κλειδιά των ΑμεΑ 

# data[].attributes.headline
Πρώτη επαφή με τα ΑμεΑ

# data[].attributes.subject
Πρώτη επαφή με τα ΑμεΑ

# data[].attributes.body
Τα άτομα με αναπηρία πρώτα απ' όλα είναι άνθρωποι με συναισθήματα, ιδέες, απόψεις, δεν είναι η αναπηρία που τυχαίνει να έχουν. Συγκεκριμένα, οι άνθρωποι έχουν την λανθασμένη εντύπωση πως όταν γνωρίζουν ένα ΑμεΑ πρέπει να μάθουν για την αναπηρία του και όχι για το ίδιο το άτομο ως προσωπικότητα. Να γνωρίσουν τα ενδιαφέροντα του, τις ασχολίες του και την καθημερινότητα του. Επομένως, την επόμενη φορά που θα έχεις την ευκαιρία να γνωρίσεις ένα ΑμεΑ προσπάθησε να γνωρίσεις το ποιόν του, όχι να ρωτήσεις για την εξωτερική του εικόνα.

# data[].attributes.headline
Δυσκολίες που αντιμετωπίζουν τα ΑμεΑ στα Χανιά...

# data[].attributes.subject
Δυσκολίες που αντιμετωπίζουν τα ΑμεΑ στα Χανιά...

# data[].attributes.attachment_link.title
Ο αδερφός μου My brother    O ADERFOS MOU

# data[].attributes.headline
ΑμεΑ στο περιθώριο 

# data[].attributes.subject
ΑμεΑ στο περιθώριο 

# data[].attributes.attachment_link.provider_name
Ελευθεροτυπία

# data[].attributes.attachment_link.readable_text
Η παραβίαση των δικαιωμάτων των ανθρώπων με αναπηρία (ΑμεΑ) είναι καθολική και διαχέεται στους πιο σημαντικούς τομείς της καθημερινότητας.

Προσβασιμότητα, εκπαίδευση, υγεία και πρόνοια, εργασία και απασχόληση. Η φετινή έκθεση που κατέθεσε στις 3 Δεκεμβρίου στη Βουλή η Εθνική Συνομοσπονδία ΑμεΑ (ΕΣΑμεΑ) δίνει την ολοκληρωμένη εικόνα των εις βάρος των ΑμεΑ διακρίσεων που μόνο τιμητική δεν είναι για τη χώρα μας. Ενδεικτικά:

ΠΡΟΣΒΑΣΙΜΟΤΗΤΑ: Περισσότεροι από 3 στους 4 ΑμεΑ αδυνατούν να μετακινηθούν λόγω έλλειψης υποδομών ή κινούνται μετά χιλίων βασάνων. Το ίδιο ποσοστό παρεμποδίζεται από τις ελλείψεις προσβασιμότητας των δημόσιων υπηρεσιών να συναλλαγεί με αυτές αξιοπρεπώς. Ολίγον λιγότεροι (ποσοστό 71,8%) αντιμετωπίζουν σοβαρά προβλήματα όταν (και εάν) χρησιμοποιούν μέσα μαζικής μεταφοράς. Σε ότι αφορά το υπάρχον θεσμικό πλαίσιο, είναι κάτι παραπάνω από ατελές. Σε ορισμένους τομείς (προσβασιμότητα υπηρεσιών και ηλεκτρονικών υπηρεσιών) δεν υπάρχει καν θεσμικό πλαίσιο! Σε σχέση με την προσβασιμότητα του δομημένου περιβάλλοντος οι νόμοι είναι απλώς περιγραφικοί και η τήρησή τους επαφίεται στον... πατριωτισμό των Ελλήνων. Δεν προβλέπουν χρονοδιαγράμματα εφαρμογής, ή κυρώσεις σε περίπτωση μη εφαρμογής τους. Ανεπαρκέστατη είναι η νομοθεσία και για τα μέσα μαζικής μεταφοράς σε ό,τι αφορά τα ΚΤΕΛ και τα ταξί. Ενδεικτικά, τα προσβάσιμα σε ολόκληρη τη χώρα μας ταξί είναι μόλις 20, ενώ ΚΤΕΛ προσβάσιμο δεν υπάρχει ούτε για δείγμα.

ΕΚΠΑΙΔΕΥΣΗ: Το υπουργείο Παιδείας αρνείται να εφαρμόσει ακόμα και τους ισχύοντες νόμους! Σε πολλές περιπτώσεις - αναφέρει χαρακτηριστικά η έκθεση- δηλώνει αδυναμία να υλοποιήσει εγκεκριμένες παράλληλες στηρίξεις μαθητών με ειδικές εκπαιδευτικές ανάγκες, επικαλούμενο ανεπάρκεια κονδυλίων ή εκπαιδευτικών. Σε κάποιες άλλες περιπτώσεις, αγνοεί γνωματεύσεις των αρμόδιων διαγνωστικών κέντρων ή τις αξιολογεί ως καταχρηστικές για να αποποιηθεί τις υποχρεώσεις παροχής υπηρεσιών που συνεπάγονται. Σε ό,τι αφορά τις σχολικές υποδομές για τους μαθητές με αναπηρία, η κατάσταση με μία λέξη είναι απαράδεκτη. 412 από τα 510 τμήματα ένταξης μαθητών με αναπηρία στα γενικά σχολεία στεγάζονται σε αίθουσες παντελώς ακατάλληλες και στερούνται τον απαραίτητο εξοπλισμό. Επίσης, μόλις το 20% των ειδικών σχολείων κάθε βαθμίδας στεγάζονται σε χώρους στοιχειωδώς κατάλληλους. Για το υπόλοιπο 80%... ουδείς λόγος.

ΥΓΕΙΑ-ΠΡΟΝΟΙΑ: Τεράστιο το εύρος των ελλειμμάτων, ενώ η παράθεση δύο και μόνο στοιχείων είναι απολύτως ενδεικτική. Οι ανάγκες σε κλίνες αποκατάστασης που πρέπει να εξυπηρετήσουν τους τραυματίες σπονδυλικής στήλης και νωτιαίου μυελού που κάθε χρόνο προκύπτουν καθώς και πάσχοντες από άλλα νοσήματα (εγκεφαλικά επεισόδια, σκλήρυνση κατά πλάκας κ.λπ.) εκτιμώνται σε 2.600 κλίνες. Οι διαθέσιμες δημόσιες κλίνες στη χώρα μας είναι 186, δηλαδή το 7% των απαιτουμένων ! Σε ό,τι αφορά την... περιβόητη Κάρτα Αναπηρίας, που θα απελευθέρωνε -υποτίθεται- τους ΑμεΑ από τη μονοδιάστατη επιδοματική λογική και θα άνοιγε τον δρόμο για πληρέστερες παροχές με κριτήριο τη λειτουργικότητά της, παρέμεινε στο επίπεδο της απλής εξαγγελίας. Πέντε χρόνια από τότε και ακόμη αναμένεται.

ΕΡΓΑΣΙΑ-ΑΠΑΣΧΟΛΗΣΗ: Και εδώ λόγω του τεράστιου εύρους των ελλειμμάτων η παράθεση στοιχείων της έκθεσης θα είναι απολύτως ενδεικτική. Σε σχέση με τη λεγόμενη προστατευτική νομοθεσία που ορίζει προσλήψεις με ποσόστωση από τον δημόσιο και τον ιδιωτικό τομέα, η έλλειψη κυρώσεων σε περίπτωση μη συμμόρφωσης έχει πρακτικώς μηδενίσει τις προσλήψεις στον δεύτερο. Επίσης, σε ό,τι πλέον αφορά τον δημόσιο τομέα, η νομοθεσία δεν προβλέπει την παροχή τεχνολογικής υποστήριξης στον εργαζόμενο με αναπηρία για να μπορεί να ανταποκριθεί στις υποχρεώσεις του, οδηγώντας τον σε δευτερεύοντες κατά κανόνα εργασιακούς ρόλους. Απουσία πρόβλεψης καταγράφεται και σε ό,τι αφορά τις (έτσι κι αλλιώς ελάχιστες) εργασιακές τοποθετήσεις ΑμεΑ σε θέσεις που να αντιστοιχούν στα προσόντα τους, στο είδος της αναπηρίας τους και τη βαρύτητά της. Γεγονός το οποίο, όπως η έκθεση της ΕΣΑμεΑ επισημαίνει, οδηγεί στην υπονόμευση της ένταξης των ΑμεΑ στην αγορά εργασίας επί ίσοις όροις που αποτελεί -υποτίθεται- τον στόχο της προστατευτικής νομοθεσίας. *

# data[].attributes.attachment_link.title
ΑμεΑ στο περιθώριο

# data[].attributes.attachment_link.description
Η παραβίαση των δικαιωμάτων των ανθρώπων με αναπηρία (ΑμεΑ) είναι καθολική και διαχέεται στους πιο σημαντικούς τομείς της καθημερινότητας. Προσβασιμότητα, εκπαίδευση, υγεία και πρόνοια, εργασία και απασχόληση. Η φετινή έκθεση που κατέθεσε στις 3 Δεκεμβρίου στη Βουλή η Εθνική Συνομοσπονδία ΑμεΑ (ΕΣΑμεΑ) δίνει την ολοκληρωμένη εικόνα των εις βάρος των ΑμεΑ διακρίσεων που μόνο τιμητική δεν είναι για τη χώρα μας.